
Nafarroako Gobernuko Etxebizitzako, Gazteriako eta Migrazio Politiketako kontseilariak hauxe jakinarazten du, Unión del Pueblo Navarro talde parlamentarioari atxikitako foru-parlamentari Ángel Ansa Echegaray jaunak idatziz erantzuteko eginiko galderari loturik, Nafarroako Gazteriaren Institutuari atxikitako ibilgailuen eta haien erabilerari buruz (11-25/PES-00438 ):
Nafarroako Gazteriaren Institutuak Nafarroako Gobernuaren ibilgailuen ataleko ibilgailu bat du, bere zerbitzura atxikita. 
Prozedura bati jarraikiz erabiltzen da: aldez aurretik erreserba bat egin behar da erabiltzeko, eta, era berean, erabilerari buruzko datuak jasotzen dira, hala nola erabiltzailea, destinoa, kilometrajea eta, kasuaren arabera, botatako erregaia. 
Ibilgailu hori Nafarroako Gazteriaren Institutuko langileek eta “Fuerte del Príncipe” kirol-egoitzakoek erabili ohi dute. Era berean, Nafarroako Gobernuko beste unitate batzuek ere erabiltzen dute noizean behin, Institutuari eskatu ondotik. 
Zerbitzua dela-eta joan-etorriak egin behar dituzten Nafarroako Gazteriaren Institutuko langile guztiek erabiltzen dute ibilgailua, baita zuzendariek ere, prozedura berari jarraituz eta baldintza berberetan. 
Azkenik, ez dago jasota ibilgailu hori erabilera pertsonalerako baliatu denik. 
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2026ko urtarrilaren 13an
Hirugarren lehendakariorde eta Etxebizitzako, Gazteriako eta Migrazio Politiketako kontseilaria: Begoña Alfaro García

